הולו

פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הוּלוּ (באנגלית: Hulu) היא חברה אמריקאית המספקת בידור Over the Top (סטרימינג ו-VOD), המאפשרת למשתמשים לצפות בסרטים ובתוכניות טלוויזיה לפי דרישה, החברה מציעה תוכן מכל רשת שידור גדולה בארצות הברית, כולל תוכן בלעדי ל-הולו. האתר מציע מגוון תוכניות רישום שחלקן כוללות צפייה ללא פרסומות. בשלב זה תוכן האתר זמין למשתמשים מארצות הברית ומיפן בלבד. הווידאו באתר הוא בפורמט פלאש ובעל רזולוציה גבוהה יותר מזו המוצעת ב-YouTube, אך פחותה מאיכות שידורי הטלוויזיה המסורתית (SD)[דרוש מקור]. מספר תוכניות טלוויזיה וסרטים באתר מוצעים לצפייה גם באיכות הבחנה גבוהה. תוכן האתר זמין לצפייה באתרים נוספים כגון AOL, MSN, MySpace, Yahoo ו-Fancast.com. הולו היא יוזמה משותפת של חברת NBC Universal וחברת News Corporation, אשר הקמתה מומנה על ידי קרן ההשקעות הפרטית Providence Equity Partners בעלות ראשונית של 100 מיליון דולרים. המיזם הוכרז לראשונה באופן רשמי במרץ 2007 והשם "Hulu" נבחר בהמשך בסוף אוגוסט 2007, בזמן השקת האתר. בשלב הראשון איפשר האתר למשתמשים להשאיר את כתובות הדוא"ל שלהם בלבד על מנת שיקבלו בהמשך הזמנה לבחון את האתר כאשר תושק גרסת הבטא שלו. באוקטובר 2007 הושקה גרסת הבטא של האתר. משתמשים נבחרים הוזמנו לבחון אותה ואף הורשו להזמין לאתר את חבריהם. ב-12 במרץ 2008 הושק האתר באופן רשמי למשתמשים מארצות הברית בלבד. בספטמבר 2011 הושק האתר גם למשתמשים מיפן, ונכון ל-2023, אילו הן שתי המדינות היחידות עם גישה לאתר. השם "Hulu" נלקח מביטוי במנדרינית ומשמעותו "מחזיק דברים בעלי ערך". בנוסף לתוכניות של NBC ו-FOX, האתר מכיל גם תכנים של רשתות אחרות, כגון קומדי סנטרל, PBS, USA Network, Bravo, Fuel TV, FX, SPEED Channel, Sci Fi Channel, Style Network, Sundance Channel, E!, G4, Versus, Noggin TV, Nick Jr., PBS Kids Sprout, Disney Channel ו-Oxygen. הסרטים באתר משתייכים בין היתר לאולפני סרטים כגון יוניברסל, פוקס המאה ה-20, מטרו גולדווין מאייר, ליונס גייט, וסרטי סוני. סרטים וסדרות באתר המיועדים לצפייה על ידי קהל בוגר בלבד אינם מצונזרים, אך נגישים רק למשתמשים רשומים. למעלה מ-100 סרטים אמריקאים זמינים לצפייה בשירות, בהם הן סרטים קלאסיים והן סרטים עכשוויים, בנוסף לקדימונים לסרטים חדשים המיועדים לצאת בקרוב לאקרנים. מאות סדרות טלוויזיה זמינות לצפייה בשירות, סדרות שירדו משידור וסדרות שעונות שלהן עדיין משודרות. הסלוגן של הולו, "בכל מקום, בכל עת", התברר במהרה כמוטעה, משום שכל תוכן הווידאו באתר זמין רק למשתמשי האתר אשר נמצאים בארצות הברית. בשל סוגיות הקשורות בזכויות יוצרים וחוזים, למשתמשים הגולשים לאתר ממדינות אחרות ומנסים לצפות בתכנים, מוצגת ההודעה: "למרבה הצער, הווידאו עדיין איננו זמין במדינה או באזור שלך. אנו מתנצלים על אי הנוחות." אף על פי כן, מבחינה טכנית ניתן כיום לעקוף מגבלה זו באמצעות תוכנות "anonymizers" כגון Hotspot Shield, אשר תכליתן היא להבטיח את פרטיות המשתמשים באינטרנט, וזאת משום שהן אינן מאפשרות לאתר את מיקום המשתמשים הנכנסים לאתר. הולו סיפק בעבר גם שידורים חיים באיכות HD של אירועים שונים. ראויים לציון הם הדיבייטים לנשיאות של שנת 2008 וטקס הכניסה הרשמית לתפקיד הנשיא של ארצות הברית. מדיה וקבצים בנושא הולו בוויקישיתוף אתר האינטרנט הרשמי של הולו אתר האינטרנט הרשמי של הולו יפן הולו, ברשת החברתית פייסבוק הולו, ברשת החברתית אקס (טוויטר) הולו, ברשת החברתית אינסטגרם הולו, ברשת החברתית טיקטוק הולו, סרטונים בערוץ היוטיוב הולו, באתר פינטרסט הולו, באתר אנציקלופדיה בריטניקה (באנגלית) Watch Hulu videos outside of the US with Hotspot Shield Hotspot Shield - CNET Download.com Hotspot Shield - YouTube